Henne Strand: Onsdag klokken 15.28 blev der slået alarm på grund af en større forurening. Det viste sig dog ikke at være så alvorligt.

Indsatsleder Leif Erichsen forklarer, at der er tale om olie, der ligger på Henne Strand i små klumper, der er tre-fire millimeter lange. De lå onsdag eftermiddag, hvor vandstandslinjen havde været tidligere på dagen. Det vil altså sige, at olieklumperne lå i en linje på sandet, ligesom tang også ofte gør det. Leif Erichsen siger, at man ikke kunne se noget olie i vandet. Det kunne JydskeVestkystens journalist heller ikke se.

- Det er gammelt olie og ikke noget, der lige er hældt ud, siger indsatslederen om den olie, der var på stranden.